
ЕЛЕМЕНТ   № 7.1

СПРАВКА

за 

оповестяване на счетоводната политика

на “СПАРТАК” АД, гр. Бургас

за 2007 година
1. Учредяване и регистрация

 “Спартак” гр. Бургас е акционерно дружество, регистрирано в Бургаски окръжен съд по фирмено дело № 5855 от 1991г. През 1997г. дружеството е приватизирано по реда на ЗППДОП и от ЕАД се преобразува в АД. През 1998г. капиталът на дружеството е намален от 204 474 на 198 224 акции, чрез обезсилване на 6250 притежавани от държавата акции. През 2006г. с решение на Общото събрание капиталът е увеличен на 400 000, чрез издаване на нови акции с номинал  един лев за всяка. Дружеството е с едностепенна форма на управление. 

Предметът на дейност на дружеството е конструиране и производство на промишлени вентилатори, горелки, метални палети, метални компоненти за мебелната и металообработващата промишлености, сервизна дейност и търговия.

2. Счетоводна политика

2.1.   Общи положения

Дружеството води своето текущо счетоводство и изготвя своите финансови отчети в съответствие с изискванията на Закона за счетоводството, Националните стандарти за финансови отчети за малки и средни предприятия и Счетоводната си политика, всички те приложими към 31.12.2007г.

Счетоводният баланс и отчетът за приходите и разходите са изготвени в двустранна форма. Паричният поток е съставен по прекия метод. 
Някои от перата в баланса, в отчета за приходи и разходи и в отчета за паричния поток, представени във финансовия отчет за 2006г. в настоящия отчет са рекласифицирани с цел да се получи по-добра съпоставимост с данните за 2006г.
Всички данни за 2006 и за 2007г. са представени в настоящия  годишен отчет в хиляди лева.
2.2. Управление на финансовите рискове
Дейността на дружеството се осъществява изцяло в България и понастоящем е изложена на риск от курсови разлики поради факта, че част от продукцията се продава в алглийски лири. Ръководството наблюдава и взема мерки за избягване на негативни последици от промяна на валутните курсове.
За текущата дейност дружеството използва банкови и търговски кредити. Използваният банков овърдрафтен кредит е обезпечен с учреден залог на лазерна и щанц машина. Годишната лихва е фиксирана на БЛП + 4,25%, като към момента на подписване е  била 7,78%.
Дружеството предоставя кредитни периоди на по-големите си клиенти от 30 до 60 дни. От своя страна ползва кредитни периоди в рамките на един месец, предоставени  му от неговите доставчици.
Ръководството поддържа достатъчно свободни парични наличности с цел осигуряване на постоянна ликвидност. При недостатъчност се възползва от сключения овърдрафтен кредит на стойност 190 хил. лв.
2.3. Дефиниция и оценка на елементите на счетоводния баланс

2.3. 1.  Дълготрайни материални активи

Доставката на дълготрайни материални активи се оценява по цени на придобиване, които включват покупната цена и всички преки разходи, извършени при придобиването им. Последващите разходи, свързани с отделен материален дълготраен актив се отчитат като корекция на балансовата стойност на актива, когато е вероятно предприятието да има икономическа изгода над тази от първоначално оценената стандартна ефективност на съществуващия актив. Всички други последвали разходи се признават за разход в периода, в който са направени.

Дълготрайните материални активи да се оценяват след първоначалното им признаване съгласно СС 16 Дълготрайни материални активи  по препоръчителния подход – цена на придобиване минус натрупаната амортизация минус евентуалната обезценка на активите. 

Стойностният праг на същественост за новопридобитите дълготрайни активи, възприет от дружеството е 500 лева.

Към  31.12.2007г. материалните дълготрайни активи на дружеството възлизат на 6 179 хил. лв. по отчетна стойност и 3 059 хил. лв. по балансова стойност. От тях отчетната стойност на напълно амортизираните дълготрайни активи е 1395 хил. лв. През годината има отписани ДМА (отч. стойност) за 279 хил. лв., от които бракувани машини за 163 хил. лв. – всичките напълно амортизирани, продадени транспортни средства с отч. стойност 54 хил. лв., откраднати компютри – отчетна стойност 4 хил. лв., бракувани други дълготрайни активи за 9 хил.лв.  Постъпилите ДМА са на стойност 607 хил., от които машини – 219 хил. лв., транспортни средства – 76  хил.лв. – едно от които придобито с договор за лизинг, съоръжения – 14 хил. лв. и други ДМА за 188 хил. лв.
Дружеството е заложило Лазерна и Щанцова машина с обща балансова стойност 206 хил. лв. като обезпечение на кредит.
Амортизациите са начислявани като е прилаган линейния метод, на базата на полезния живот на активите, определен от ръководството на дружеството, както следва е:


Сгради, съоръжения 

  
 25 години;

Машини и оборудване          
 2-5 години;

Автомобили 


  
 4-7 години;
Други транспортни средства   
 10-12,5 години;

Стопански инвентар и други ДМА  7 години.

Амортизационната квота за 2007 г. е 589 хил. лв. 

Към 31.12.2007г. няма данни за обезценка на наличните ДМА.
2.3.2. Нематериални дълготрайни активи

След първоначалното придобиване нематериалните дълготрайни активи в дружеството се отчитат по препоръчителния подход съгласно НСС 38 Нематериални активи – цена на придобиване, намалена с натрупаната амортизация и евентуални загуби от обезценка.

 Нематериалните дълготрайни активи  възлизат по отчетна стойност на 190 хил. лв. и по балансова стойност на  42 хил. лв. и представляват програмни продукти, система за управление на качеството. 

Амортизират се по линейния метод. Амортизационната квота за годината е 18 хил. лв. Полезният живот на активите приет от ръководството по групи е следния:


Разходи за развойна дейност – 7 години;


Патенти и търговски марки – 3-7 години;


Програмни продукти – 5 години;

Други НДА – 7 години.
Към 31.12.2007г. няма данни за обезценка на НДА.


2.3.3.  Дългосрочни инвестиции

Дългосрочните инвестиции на дружеството към 31.12.2007г. са  на стойност шест хиляди лева. От тях 5 хил. лв. представляват 100% от дяловете в дъщерно предприятие „Спартак инвест” ЕООД, учредено през 2006г. Отчита се по цена на придобиване. Дружеството изготвя консолидационен отчет с това  предприятие.

Останалите инвестиции са  малцинствено участие -  в ”Експогруп”АД гр.Пловдив - 430 акции,  и   “Булгарлизинг”АД - 5 акции. Отчитат се по цена на придобиване, тъй като не се търгуват на борсата и ръководството не разполага с надеждна информация за справедливата им стойност.
 През годината дружеството не е получило дивиденти от своите инвестиции.
    
2.3.4. Краткотрайни материални активи

Краткотрайните материални активи на дружеството включват в състава си материалите, стоките, разходите в незавършено производство и продукцията на склад. Всички материални запаси доставени в дружеството се оценяват по цена на придобиване. Разходването на материалите за производството, за поддържане и продажбите се отчитат по средно претеглени цени, които се формират месечно за всеки отделен актив. Разходването на стоките в дружеството става по метода първа входяща първа изходяща. Разходите в незавършеното производство, полуфабрикатите от собствено производство и наличната готова продукция се оценяват по себестойност. Себестойността на заприходените и реализирани изделия се формира на база фактически разходи по поръчката, като всяко изделие е оформено в поръчка. Когато по една поръчка има произведено или реализирано повече от едно изделие себестойността на всяко от тях се формира като средно претеглена величина която се определя ежемесечно. Общопроизводствените разходи се разпределят на база сумата на разходите за работна заплата. 

Всички материални запаси в края на годината са инвентаризирани. Проверката завърши със съставянето на инвентаризационен опис. За констатираните липси и излишъци между които има причинно следствена връзка се състави протокол за компенсиране, който се утвърди от изпълнителния директор. 



Отчетната стойност на стоково-материалните запаси към 31.12.2007г. е 513 хил. лв. В края на 2007г. няма стоково-материални запаси, чиито нетни реализуеми стойности  да са по-ниски от отчетните им стойности .

2.3.5. Вземания и задължения

Вземанията и задълженията в лева са оценени по стойността на тяхното възникване, а тези деноминирани в чуждестранна валута – по заключителния курс на БНБ към 31 декември 2007г. и са намалени със стойността на направените обезценки. 

След извършения преглед на ръководството за 2007г. са начислени обезценки на обща стойност 16 хил. лв., в т.ч. 14 хил. лв., представляващи 50% от вземане от юни 2007г. по рекламация от HMZ, Белгия и 2 хил. лв., представляващи 50% по вземане от Лоджик офис, Великобритания. 
Отписани са  обезценени вземания от Кремиковци АД (3 хил.лв.) , вземане по спечелен съдебен спор с Китка АД (5 хил. лв.) и вземане по спечелен съдебен спор с ЕТ Дани Линц, всички поради изтекла давност.
 Не са обезценявани вземания на стойност под хиляда лева поради тяхната несъщественост.
Дружеството има задължения по договори за лизинг на три автомобила на обща стойност 46 хил. лв. Частта от тях платима през 2008г. (38 хил. лв) е представена като текущи задължения, а остатъка като дългосрочни задължения (8 хил. лв.).
2.3.6. Парични средства

Паричните средства в каса и по разплащателни сметки се отчитат в национална валута са оценени по номиналната им стойност, а в чуждестранна валута по заключителния курс на БНБ към 31 декември 2007г. Паричните средства, вземанията и  задълженията в чуждестранна валута се преоценяват в края на всеки месец. Разликите от преоценките се отчитат като текущи финансови приходи или текущи финансови разходи. Отрицателните курсови разлики  от промяната на валутните курсове за 2007г. са на стойност 44 хил. лв., а положителните - 10 хил. лв.

2.3.7. Разходи за бъдещи периоди

Към  31.12.2007г. разходите за бъдещи периоди възлизат на 48 хил. лв., от които 19 хил. лв. дългосрочни и 29 хил. лв. краткосрочни. Като такива се отчитат инструменти за срока на използването им; стойността на изписаните работни облекла, обувки и лични предпазни средства за срока на използване съгласно наредба; доброволно пенсионно осигуряване за срока на договора; стойността на абонаментното поддържане на счетоводните програми и други. Разходите по тях се отчитат въз основа на изготвен погасителен план.


2.3.8. Основен капитал

Основният капитал на дружеството е 400 000 лв., разпределен в 400 000 поименни акции с номинална стойност 1 лев на всяка една и съответства на актуалната му съдебна регистрация. Структурата на основния капитал е следната: държавата в лицето на Министерство на икономиката притежава  3917 бр. акции – 0,98%;    КК“Бизнес интелект” ЕООД – 169872 бр. акции - 42,47% ;  “БИК ХОЛД” ООД – 153682 бр. акции - 38,42% и  72 526  бр. акции -  18,13 % са на индивидуални акционери. 
2.3.9. Преоценъчен резерв
Като преоценъчен резерв в баланса на дружеството е представен резултатът от извършваните през предходните години преоценки на притежаваните от дружеството дълготрайни материални активи. Преоценъчният резерв се признава като неразпределена печалба след изваждането от употреба на съответния актив. 
През годината е начислена облагаема данъчна временна разлика на преоценъчния резерв и е преизчислен преоценъчния резерв и в отчета за 2006г.
В началото на 2007г. дружеството е отписало от данъчния амортизационен план, съгласно &10 от ПЗР на ЗКПО преоценъчния си резерв възлизащ на 531374,29 лв. С този размер е завишен данъчно признатия размер на разходите за амортизация в ДАП.

2.3.10. Печалба

Печалбата за 2007г. след данъчно облагане е в размер на 436 хил. лв. Съветът на директорите до този момент не е оповестявал намерение за разпределение на част от печалбата за 2007г. за дивиденти.

През май 2007г. беше взето решение от Общото събрание за разпределение на дивиденти от печалбата за 2006 и предходни години на стойност 300 хил. лв. – по седемдесет и пет стотинки на акция. Съветът на директорите прие план за изплащането им, като до момента са изплатени 274 хил. лв., а остатъкът ще бъде погасен през 2008г.

2.4. Приходи и разходи

Приходите се признават  в деня на прехвърляне собствеността на продукцията, стоките или извършване на услугите при спазване на принципа за текущо начисляване. При предплатени продажби получените аванси не се признават за приход, а се отчитат като задължение до получаване на последното плащане и прехвърляне собствеността на стоките или продукцията  на купувача. 

Размерът на приходите от дейността е 6 001 хил. лв. – от тях 5 966 хил. лв. приходи от продажби, в т.ч. 5 766 хил. лв. продажба на производствени продукти, 200 хил. лв. – на материали, окомплектовки, наеми, дълготрайни активи и  други приходи.
Разходите и приходите се признават при спазване на изискването на причинно-следствена връзка между тях. Разходите за дейността са на стойност 5 511 хил. лв. 

Финансовите приходи и разходи се признават в съответствие с принципа за текущо начисляване.

2.5. Данъчно облагане

Съгласно данъчното законодателство на страната дружеството дължи корпоративен данък върху облагаемия резултат в размер на 10 %. Разликата между ефективния данъчен процент и действителния данъчен процент за 2007г. се дължи на влиянието на постоянните разлики. 
Печалбата по отчета за приходите и разходите е преобразувана за данъчни цели.  След преобразувания облагаемият резултат за 2007г. е 579 хил. лева. Дружеството отчита активи по намаляеми и пасиви по облагаеми временни разлики. Начислените разходи за текущи данъци по данъчна декларация са 58 хил. лв., по отчета за приходите и разходите са 54 хил. лв. и изменението по отсрочени данъци е 4 хил. лв.

2.6. Доходи на персонала
Сумата призната като разход за възнаграждения на персонала е 1064 хил. лв., а разхода за осигуровки от работодателя са за 223 хил. лв. Към 31.12.2007г. са начислени разходи за неизползвани отпуски на персонала и осигуровки върху тях на стойност 13 хил. лв., а са сторнирани разходи за използвани стари отпуски и осигуровки върху тях на стойност 9 хил. лв. Начислени и неизплатени към края на годината са доходи за персонала, извън основното възнаграждение и възнаграждения за наети по граждански договори, които не се признават за данъчни цели за 14 хил. лв. и осигуровки за тях на стойност 2 хил.лв.
2.7. Оповестяване на сделки със свързани лица
През годината са извършени следните по-съществени сделки със свързани лица:
БИК Холд ООД


Наем  автомобили

   12,6 хил. лв.

Калис ЕООД 



Покупка на  отливки         
    24,7 хил. лв.
Унитраф АД



Покупка вал. цапфи и втулки  22,3 хил. лв.
По извършените сделки няма необичайни условия и отклонения от пазарните цени. 

2.8. Показатели за финансово – счетоводен анализ

· Показатели за рентабилност: 



2007 г.

2006г.

коеф. на рентабилност на приходите от продажби
0,08

0,05
коеф. на рентабилност на собствения капитал
0,126

0,085
коеф. на рентабилност на пасивите


0,77

0,37
коеф. на рентабилност на активите


0,108

0,068
· Показатели за ефективност

коеф. на ефективност на разходите


1,089

1,052
коеф. на ефективност на приходите


0,092

0,095
· Показатели за ликвидност

коеф. за обща ликвидност



2,44

1,82

      коеф. за бърза ликвидност



1,49

1,24
      коеф. за незабавна ликвидност



0,11

0,08
коеф. за абсолютна ликвидност



0,11

0,08
· Показатели за финансова автономност

Коеф. на задлъжнялост




  0,16

0,23
· Показатели за обращаемост на мат. запаси

времетраене на един оборот в дни


26

21,9
брой на оборотите




13,8

16,5
заетост на мат. краткотр. активи


  0,07

  0,06

